Οι περιβαλλοντικές διαδρομές σε προστατευόμενες περιοχές ως μοχλός βιώσιμης ανάπτυξης. Η περίπτωση του φαραγγιού Δημοσάρη Ν. Ευβοίας
Creators: name: Σαραμάντου, Χρυσάνθη Χρήστου
Publisher: name: Aristotle University of Thessaloniki
Year: 2021
Subjects: Όχη
Πεζοπορικά μονοπάτια
Βιώσιμη τοπική ανάπτυξη
Ochi
Hiking trails
Sustainable local development
Περιπατητικός τουρισμός
Walking tourism
Κάρυστος
Karystos

description: Η αειφορική ή βιώσιμη ανάπτυξη είναι το μεγάλο ζητούμενο στις μέρες μας, καθώς εκφράζει την ισόρροπη οικονομική και κοινωνική ανάπτυξη με ταυτόχρονη προστασία του φυσικού περιβάλλοντος.Ο αειφορικός τουρισμός διέπεται από τις αρχές της βιώσιμης ανάπτυξης και βρίσκει φιλόξενο περιβάλλον εφαρμογής στις ήπιες, εναλλακτικές μορφές τουρισμού, μια εκ των οποίων είναι ο περιπατητικός τουρισμός. Η στοιχειώδης υποδομή του είναι τα πεζοπορικά μονοπάτια τα οποία όταν διασχίζουν προστατευόμενες περιοχές καθίστανται περιβαλλοντικές διαδρομές και προσφέρουν την ευκαιρία στους επισκέπτες να γνωρίσουν και να απολαύσουν την αισθητική, φυσική, οικολογική, γεωλογική, πολιτιστική αξία που χαρακτηρίζουν τη φυσιογνωμία τους και τους προσδίδουν μοναδική ταυτότητα. Ως απότοκο, μετατρέπονται σε εξαιρετικούς πόλους έλξης για τουρίστες ή επισκέπτες με ειδικά ενδιαφέροντα και λειτουργούν ως μοχλός βιώσιμης ανάπτυξης. Σκοπός της παρούσας διατριβής είναι να διερευνήσει τη συμβολή των περιβαλλοντικών διαδρομών σε προστατευόμενες περιοχές στη βιώσιμη ανάπτυξη ορεινών απομακρυσμένων περιοχών της χώρας μας. Ειδικότερα, ως μελέτη περίπτωσης επιλέχθηκε το Φαράγγι Δημοσάρη στη Νότια Εύβοια που διασχίζει το όρος Όχη της περιοχής Καρύστου, καθώς αποτελεί μια πρότυπη και εμβληματική περιβαλλοντική διαδρομή σε προστατευόμενη περιοχή του Δικτύου Natura 2000 που προσελκύει πεζοπόρους. Πιο συγκεκριμένα, περιγράφονται με λεπτομέρειες τα χαρακτηριστικά στοιχεία και συγκριτικά πλεονεκτήματα της περιοχής μελέτης, γίνεται ειδική μνεία στα σημεία ιδιαίτερου ενδιαφέροντος της διαδρομής και ψηφιακή τοπογραφική αποτύπωση τόσο της περιοχής μελέτης όσο και της διαδρομής. Επιπρόσθετα, πραγματοποιείται πρωτότυπη έρευνα με καταγραφή της άποψης των επισκεπτών, δια μέσω δομημένου ερωτηματολόγιου, για τους παράγοντες που επηρεάζουν τη διατήρηση του φυσικού πόρου και την ποιότητα της πεζοπορικής εμπειρίας, καθώς επίσης καταγράφονται οι καταναλωτικές συνήθειες και απαιτήσεις αναφορικά με προϊόντα και υπηρεσίες διατροφής και διαμονής από την ευρύτερη περιοχή. Ο μόνος περιορισμός του δείγματος είναι η πεζοπορική εμπειρία και ο τόπος μόνιμης κατοικίας. Από τα αποτελέσματα της έρευνας εξάγονται συμπεράσματα, τα οποία θα βοηθήσουν τους εμπλεκόμενους φορείς να αναδείξουν και να διαχειριστούν, σύμφωνα με τις αρχές της αειφορίας, τα στοιχεία εκείνα της περιβαλλοντικής διαδρομής, των υποδομών και υπηρεσιών που θα συμβάλλουν αποφασιστικά και θα εγγυηθούν τη βιώσιμη ανάπτυξη της τοπικής κοινωνίας
description: Sustainable development is the great issue nowadays as it expresses balanced economic and social development with simultaneous protection of the natural environment. Sustainable tourism is governed by the principles of sustainable development and finds a welcoming application environment in mild, alternative forms of tourism, one of which is walking tourism. Its basic infrastructure is the hiking trails which when they cross protected areas become environmental paths and offer visitors the opportunity to know and enjoy the aesthetic, natural, ecological, geological, cultural value that characterize their physiognomy and give them a unique identity. As a result, they are converted into excellent poles of attraction for tourists or visitors with special interests and act as a lever for sustainable development. The aim of this diploma thesis is to investigate the contribution of environmental routes in protected areas, in the sustainable development of mountainous remote areas of our country. In particular, the Dimosari Gorge in South Evia, which crosses Mount Ochi in the Karystos area, was selected as a case study because it is a model and emblematic environmental route in a protected area of the Natura 2000 Network that attracts hikers. More specifically, the characteristics elements and comparative advantages of the study area are described in detail special mention is made of the points of outstanding interest of the route and digital topographic mapping of both the study area and the route. In addition, an original survey is conducted by recording the views of visitors, through a structured questionnaire, on the factors that affect the conservation of natural resources and the quality of the hiking experience, as well as are recorded consumer habits and requirements, regarding food and accommodation products and services, from the wider area. The only limitation of the sample is the hiking experience and the place of permanent residence. From the results of the research, conclusions are drawn which will help the stakeholders to highlight and manage, in accordance with the principles of sustainability, those elements of the environmental path, infrastructure and services that will contribute decisively and guarantee the sustainable development of the local community